TEAM INDIA1
సిరీస్‌ క్లీన్‌ స్వీప్‌
కోహ్లీ సేన చారిత్రా త్మక విజయాన్ని సొంతం చేసుకుంది. టీమిం డియా జైత్రయాత్రను శ్రీలంకలోనూ కొనసాగిం చింది. శ్రీలంకతో టెస్టు సిరీస్‌ను 3-0తో వైట్‌ వాష్‌ చేసింది. శ్రీలంకతో జరిగిన మూడో టెస్టులో టీమిండియా ఇన్నింగ్స్‌ 171 పరుగుల తేడాతో ఘనవిజయం చేసుకుంది.దీంతో మూడు టెస్టు మ్యాచ్‌ల సిరీస్‌ను 3-0తో క్లీన్‌స్వీప్‌చేసి చరిత్ర సృష్టించింది. 85 ఏళ్లలో సాధించని ఘనతను సాధించిన కోహ్లీ సేన తొలి రెండు టెస్టులను నాలుగో రోజు ముగించిన కోహ్లీసేన మూడో టెస్టుని మాత్రం మూడు రోజుల్లోపే ముగించేసింది.లంకేయులపై వరు సగా ఇన్నింగ్స్‌ తేడాతో రెండో గెలుపు.. బ్యాటింగ్‌…బౌలింగ్‌…ఫీల్డింగ్‌లో సమిష్టిగా రాణించిన కోహ్లీసేన ప్రత్యర్థిని మూడో టెస్టులో మూడో రోజుకే ఓడించింది. దీంతో విదేశీగడ్డపై తొలిసారి టెస్టు సిరీస్‌ను క్లీన్‌స్వీప్‌ చేసి సరికొత్త రికార్డును సాధించింది.
తాజా విజయంతో విదేశాల్లో మూడు టెస్టుల సిరీస్‌ను క్లీన్‌ స్వీప్‌ చేసిన జట్టుగా కోహ్లీసేన నిలిచింది. భారత జట్టు తన 85ఏళ్ల టెస్టు చరిత్రలో విదేశాల్లో మూడు టెస్టుల సిరీస్‌ను క్లీన్‌ స్వీప్‌ చేసిన దాఖలాలు లేవు. గతంలో ఏ భారత సారథికీ సాధ్యంకాని ఈ రికార్డును కోహ్లీ సాధించారు. ఆతిథ్య జట్టుకు వారి సొంతగడ్డపైనే రెండో వైట్‌వాష్‌ ఓటమి రుచిచూపించాడు. టెస్టు చరిత్రలో ఒక హోం టీమ్‌ క్లీన్‌స్వీప్‌ కావడం ఇది ఏడోసారి. దీంతో టీమిండియా అరుదైన రికార్డులను బద్దలు కొట్టినట్టైంది. ఈ రికార్డును ఇప్పుడు కోహ్లీసేన తన ఖాతాలో వేసుకుంది. పదునైన బౌలింగ్‌తో లంక బ్యాట్స్‌మెన్‌లను వణికించిన బౌలర్లు లంకేయులను భారత బౌలర్లు పదునైన బౌలింగ్‌తో వణికించారు.
చురకత్తుల్లాంటి బంతులు విసిరారు. ఓ వైపు స్పిన్‌…మరో వైపు పేస్‌తో దాడి చేశారు. సోమవారం ఓవర్‌ నైట్‌ స్కోరు 19/1తో రెండో ఇన్నింగ్స్‌ కొనసాగించిన శ్రీలంక భారత్‌ బౌలర్లు అశ్విన్‌ (68/4), షమీ (3/32) దాటికి 181 పరుగులకే ఆలౌటైంది. నైట్‌ బ్యాట్స్‌మెన్‌ కరుణరత్నె (16)ను అశ్విన్‌ 26పరుగుల వద్ద ఔట్‌ చేశాడు. పుష్పకుమార్‌ (1)ను ఉమేశ్‌, కుశాల్‌ మెండిస్‌(12)ను షమి ఎక్కువ సేపు నిలవనీయలేదు.34/4తో పీకల్లోతు కష్టాల్లో ఉన్న ఆ జట్టును సారథి దినేశ్‌ చండిమీల్‌ 89బంతుల్లో 4 ఫోర్లతో 36 పరుగులు, ఏంజెలో మాథ్యూస్‌ 96 బంతుల్లో 2ఫోర్లు, ఒక సిక్సర్‌తో 35 పరుగులు వికెట్‌ పడకుండా కాపాడారు. 65పరుగుల భాగస్వామ్యం అందిం చారు. చండీమాల్‌ను ఔట్‌ చేయడం ద్వారా ఈ జోడీని కులదీప్‌ విడదీశాడు. ఆతర్వాత మాథ్యూస్‌ను అశ్విన్‌ ఎల్‌బి చేయడంతో లంక పతనం మరింత వేగం పుంజుకొంది. పెరీరా (8), సండకాన్‌ (8) వెంటవెంటనే ఔటైనా డిక్వెల్లా 52బంతుల్లో 5ఫోర్లతో 41 పరుగులు ఆఖర్లో మెరుపులు మెరిపించాడు.
అతన్ని ఉమేశ్‌ ఔట్‌ చేశాడు. లాహిర్‌ కుమార (10)ని అశ్విన్‌ బోల్తా కొట్టించడంతో లంక కథ ముగిసింది. భారత బౌలర్లలో అశ్విన్‌ 4, షమీ 3, ఉమేశ్‌ యాదవ్‌ 2, కులదీప్‌ 1 వికెట్లు పడగొట్టారు. శ్రీలంక జట్టులో డిక్వెలా (41) ఒక్కడే చెప్పుకోదగ్గ పరుగులు చేశాడు. మూడో టెస్టు తొలి ఇన్నింగ్స్‌లో టీమిండియా 487 పరుగులకు ఆలౌటైంది. శ్రీలంక తొలి ఇన్నింగ్స్‌లో 135 పరుగులకే ఆలౌటైంది. అనంతరం ఫాలో ఆన్‌ ఆడిన శ్రీలంక రెండో ఇన్నింగ్స్‌ 181 పరుగులకే ఆలౌటైంది. తొలి ఇన్నింగ్స్‌లో ధావన్‌ (119), పాండ్యా (108) సెంచరీలు చేయడంతో భారత్‌ భారీ స్కోరు సాధించింది. మ్యాన్‌ ఆఫ్‌ ద మ్యాచ్‌ అవార్డు హార్థిక్‌ పాండ్యాకు దక్కగా సిరీస్‌లో రెండు సెంచరీలు సహా మొత్తం 358 పరుగులు చేసిన శిఖర్‌ ధావన్‌కు మ్యాన్‌ ఆఫ్‌ ద సిరీస్‌ అవార్డు దక్కింది. 13ఏళ్ల తర్వాత శ్రీలంకకు ఎదురైన క్లీన్‌ స్వీప్‌ ఓటమి రెండేళ్ల క్రితం శ్రీలంకకు విరాట్‌ కోహ్లీ నేతృత్వంలో తొలిసారి వచ్చిన టీమిండియా 22 ఏళ్ల తర్వాత అక్కడ టెస్టు సిరీస్‌ గెలిచిన జట్టుగా నిలిచిన సంగతి తెలసిందే.
ఇప్పుడు సిరీస్‌ క్లీన్‌స్వీప్‌తో అదే గడ్డపై విరాట్‌ కోహ్లీ మరో రికార్డు సృష్టించాడు. మూడు టెస్టుల సిరీస్‌ను క్లీన్‌ స్వీప్‌ చేయడంతో పాటు కోహ్లీ భారీ విజయాలు సాధించాడు. తొలి టెస్టులో 304 పరుగులతో గెలిచిన టీమిండియా రెండో టెస్టులో ఇన్నింగ్స్‌ 53 పరుగుల తేడాతో విజయం సాధించిన సంగతి తెలిసిందే. ఇక మూడో టెస్టులో ఈ రెండు విజయాలను తలదన్నేలా ఇన్నింగ్స్‌ 171 పరుగులతో గెలుపొందింది. కోహ్లీ కెప్టెన్సీలో భారత్‌కు ఇది వరుసగా ఎనిమిదో టెస్ట్‌ సిరీస్‌ విజయం. ఇప్పటివరకు శ్రీలంకలో 24 టెస్టులాడిన భారత్‌ ఖాతాలో మొత్తం 9 విజయాలు, 7 ఓటములు, 8 డ్రాలు ఉన్నాయి. శ్రీలంకపై 3-0తో టెస్టు సిరీస్‌ విజయాన్ని సాధించిన కోహ్లీసేనపై సోషల్‌ మీడియాలో ప్రశంసల వర్షం కురుస్తోంది. మరోవైపు శ్రీలంకకు కూడా సొంతగడ్డపై దాదాపు 13 ఏళ్ల తర్వాత మళ్లీ 3-0తో ఒక క్వీన్‌స్వీప్‌ ఎదురైంది. 2004లో ఆస్ట్రేలియా చేతిలో ఆ జట్టు మూడు టెస్టుల సిరీస్‌ను ఒక విజయం కూడా లేకుండానే చేజార్చుకుంది. మూడు టెస్టుల సిరీస్‌లో ఒక జట్టు దాని సొంతగడ్డపై వైట్‌వాష్‌కి గురవడం టెస్టు చరిత్రలోనే ఇది ఏడోసారి. ఆగస్టు 20 నుంచి శ్రీలంకతో భారత్‌ జట్టు ఐదు వన్డేలు, ఏకైక టీ20 మ్యాచ్‌లో పోటీపడనుంది.